แดเนียล ริกคาร์โด

**แดเนียล โจเซฟ ริกคาร์โด** (, ; อิตาลี: , *ริชชาร์โด*;  เกิด 1 กรกฎาคม ค.ศ. 1989) เป็นอดีตนักแข่งรถชาวออสเตรเลีย เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  และได้รับฉายาว่า "ฮันนีแบดเจอร์" ริกคาร์โดชนะการแข่งขันฟอร์มูลาวันกรังด์ปรีซ์ด้วยกันทั้งสิ้นรายการตลอด 14 ฤดูกาลแข่งขัน

ริกคาร์โดเกิดและเติบโตที่เพิร์ทในครอบครัวชาวออสเตรเลียเชื้อสายอิตาลี เขาเริ่มแข่งรถคาร์ตเมื่ออายุเก้าขวบ และเลื่อนขึ้นสู่การแข่งขันฟอร์มูลาเยาวชนใน ค.ศ. 2005 ซึ่งการแข่งขันรายการแรกของเขาคือฟอร์มูลาฟอร์ดระดับภูมิภาค เขาได้ตำแหน่งแชมป์แรกในการแข่งขันฟอร์มูลาเรอโน 2.0 เวสต์ยูโรเปียนคัป ฤดูกาล 2008 กับแอ็สเฌฟอร์มูลา ก่อนที่เขาจะเป็นแชมป์บริติชฟอร์มูลาทรีอินเตอร์แนชันนัลซีรีส์ ฤดูกาล 2009 กับคาร์ลิน จากนั้นริกคาร์โดได้เลื่อนขึ้นสู่การแข่งขันฟอร์มูลาเรอโน 3.5 และได้อันดับรองชนะเลิศในฤดูกาลแรกแบบเต็มตัวของเขา โดยเป็นรองเพียงมีฮาอิล อะลิโอชิน สองคะแนน ริกคาร์โดเข้าแข่งขันฟอร์มูลาวันครั้งแรกในการแข่งขันบริติชกรังด์ปรีซ์ 2011 กับเอชอาร์ทีในฐานะสมาชิกเรดบูลจูเนียร์ทีม โดยขับแทนนารายัณ การติเกยัน สำหรับการแข่งขันที่เหลือในฤดูกาล  เขาได้เป็นนักแข่งหลักของโตโรรอสโซในฤดูกาล  และ  เคียงคู่กับฌ็อง-เอริก แวร์ญ โดยเขาสะสมคะแนนได้จำนวนหนึ่งในทั้งสองฤดูกาล

ริกคาร์โดเลื่อนขั้นเป็นนักแข่งหลักของเรดบูลเรซซิงในฤดูกาล  เพื่อเข้ามาแทนที่มาร์ก เว็บเบอร์ ที่ออกจากการแข่งขัน และได้จับคู่กับเซบัสทีอัน เฟ็ทเทิล แชมป์โลกประเภทนักขับสี่สมัยที่ต้องป้องกันตำแหน่งแชมป์ของฤดูกาลก่อนหน้า เขาได้อันดับที่สามในการแข่งขันชิงแชมป์โลกประเภทนักขับในฤดูกาลแรกของเขากับทีมที่ขับเคลื่อนด้วยเครื่องยนต์ของเรอโน โดยเขาได้รับชัยชนะครั้งแรกในการแข่งขันคะเนเดียนกรังด์ปรีซ์ ก่อนจะได้รับชัยชนะอีกครั้งที่ฮังการีและเบลเยียม ริกคาร์โดไม่ชนะการแข่งขันใดเลยในฤดูกาล  จนกระทั่งเขาชนะการแข่งขันมาเลเซียนกรังด์ปรีซ์ในฤดูกาล  และได้อันดับที่สามในการแข่งขันชิงแชมป์โลกอีกครั้ง เขานำชัยชนะมาให้แก่เรดบูลเรซซิงเพิ่มขึ้นอีกในการแข่งขันอาเซอร์ไบจานกรังด์ปรีซ์ในฤดูกาล  เช่นเดียวกับการแข่งขันไชนีสและโมนาโกกรังด์ปรีซ์ในฤดูกาล  ริกคาร์โดเซ็นสัญญากับเรอโนในฤดูกาล  และทำผลงานดีที่สุดในฤดูกาลด้วยอันดับที่สี่ที่อิตาลี เขายังคงรักษาตำแหน่งนักแข่งหลักในฤดูกาล  โดยได้ขึ้นโพเดียมในการแข่งขันสองรายการ และจบฤดูกาลด้วยอันดับที่ห้าในการชิงแชมป์โลก เขาเข้าร่วมแมกลาเรนในฤดูกาล  และจับคู่กับแลนโด นอร์ริส โดยเขามีอันดับบนโพเดียมและชัยชนะเพียงครั้งเดียวให้แก่ทีมในการแข่งขันอิตาเลียนกรังด์ปรีซ์ ริกคาร์โดออกจากแมกลาเรนหลังสิ้นสุดฤดูกาล  ท่ามกลางการทำผลงานอย่างยากลำบาก และกลับมาเซ็นสัญญากับทีมของเรดบูลอีกครั้งในฐานะนักขับสำรองสำหรับฤดูกาล  เขาได้เป็นนักแข่งหลักให้แก่อัลฟาทอรีแทนที่นิก เดอ ฟริส ตั้งแต่การแข่งขันฮังกาเรียนกรังด์ปรีซ์ ริกคาร์โดรักษาตำแหน่งในทีมที่ปรับภาพลักษณ์ใหม่เป็นอาร์บีสำหรับฤดูกาล  แต่เขาถูกเปลี่ยตัวกับเลียม ลอว์สัน หลังสิ้นสุดการแข่งขันสิงคโปร์กรังด์ปรีซ์ 

ริกคาร์โดมีผลงานเป็นชัยชนะในการแข่งขันกรังด์ปรีซ์ครั้ง ตำแหน่งโพลครั้ง รอบเร็วที่สุด  ครั้ง และอันดับบนโพเดียม  ครั้งในการแข่งขันฟอร์มูลาวัน เขาประกาศอำลาจากวงการแข่งรถใน ค.ศ. 2025 และผันตัวมาเป็นทูตตราสินค้าระดับโลกของฟอร์ดเรซซิง ริกคาร์โดได้รับพระราชทานเครื่องราชอิสริยาภรณ์ออสเตรเลีย ชั้นสมาชิก เนื่องในพิธีพระราชทานในวันชาติออสเตรเลียประจำ ค.ศ. 2022

## รางวัลและการเชิดชูเกียรติ
### ฟอร์มูลาวัน
* ถ้วยรางวัลโลเรนโซ บันดีนี: 2014

### รางวัลอื่น ๆ
* ลอริอุสเวิลด์สปอตส์อะวอดส์ นักกีฬาที่มีพัฒนาการยอดเยี่ยมแห่งปี: 2015
* *[[จีคิว|จีคิว ออสเตรเลีย]]* นักกีฬายอดเยี่ยมแห่งปี: 2014
* กอนฟาร์ตีจานาโตโมโตรี นักขับยอดเยี่ยมแห่งปี: 2014, 2018
* กอนฟาร์ตีจานาโตโมโตรี รางวัลตำนานฟอร์มูลาวัน: 2024
* สโมสรนักแข่งรถอังกฤษ ถ้วยรางวัลบรูซ แมกลาเรน: 2013, 2014, 2016
* สโมสรนักแข่งรถอังกฤษ ถ้วยรางวัลอินเนส ไอร์แลนด์: 2014, 2015

### เครื่องอิสริยาภรณ์
* 
**  เครื่องราชอิสริยาภรณ์ออสเตรเลีย ชั้นสมาชิก (2022)
* รัฐเคนทักกี
** เครื่องอิสริยาภรณ์อันทรงเกียรติพันเอกเคนทักกี (2021)

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด

## หมายเหตุ

## อ้างอิง

## แหล่งข้อมูลอื่น

* 

หมวดหมู่:นักแข่งรถชาวออสเตรเลีย
หมวดหมู่:นักแข่งรถสูตรหนึ่งชาวออสเตรเลีย
หมวดหมู่:ชาวออสเตรเลียเชื้อสายอิตาลี